CELEX: 32004D0682
Language: lv
Date: 2004-09-09 00:00:00
Title: 2004/682/EK: Komisijas lēmums (2004. gada 9. septembris) par Dānijai un Apvienotajai Karalistei piešķirtajām papildu dienām attiecībā uz kuģu atrašanos ārpus ostas saskaņā ar Padomes Regulas (EK) Nr. 2287/2003 V pielikumu (izziņots ar dokumenta numuru K(2004) 3407)

8.10.2004   
            
            
               LV
            
            
               Eiropas Savienības Oficiālais Vēstnesis
            
            
               L 311/32
            
         
      KOMISIJAS LĒMUMS
   
   (2004. gada 9. septembris)
   par Dānijai un Apvienotajai Karalistei piešķirtajām papildu dienām attiecībā uz kuģu atrašanos ārpus ostas saskaņā ar Padomes Regulas (EK) Nr. 2287/2003 V pielikumu
   (izziņots ar dokumenta numuru K(2004) 3407)
   (autentiski ir vienīgi teksti angļu un dāņu valodā)
   (2004/682/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 19. decembra Regulu (EK) Nr. 2287/2003 (1), ar ko attiecībā uz atsevišķiem zivju krājumiem un zivju krājumu grupām nosaka zvejas iespējas 2004. gadam, kā arī ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi, un jo īpaši tās V pielikuma 6. punkta c) apakšpunktu,
   tā kā:
   
               (1)
            
            
               Regulas (EK) Nr. 2287/2003 V pielikuma 6. punkta a) apakšpunkts nosaka dienu skaitu, kuru laikā daži Kopienas zvejas kuģi no 2004. gada 1. februāra līdz 2004. gada 31. decembrim drīkst atrasties ārpus ostas tajos ģeogrāfiskajos apgabalos, kas paredzēti šā pielikuma 2. punktā.
            
         
               (2)
            
            
               Šā pielikuma 6. punkta c) apakšpunkts paredz, ka Komisijai jāpiešķir papildu dienas attiecībā uz tādu kuģu atrašanos ārpus ostas, uz kuru klāja ir jebkurš pielikuma 4. punktā noteiktais zvejas rīks, pamatojoties uz zvejas kuģu nodošanas metāllūžņos programmas sasniegtajiem rezultātiem kopš 2002. gada 1. janvāra zvejas kuģiem, kurus ietekmējuši šā pielikuma noteikumi.
            
         
               (3)
            
            
               Dānija un Apvienotā Karaliste ir iesniegušas datus par zvejas kuģu, uz kuru klāja ir grunts traļi, vadi vai līdzīgi velkamie zvejas rīki, kuru linuma acu izmērs ir vienāds vai lielāks par 100 mm, izņemot rāmja traļus, nodošanu metāllūžņos 2002. un 2003. gadā.
            
         
               (4)
            
            
               Apvienotā Karaliste ir iesniegusi datus par zvejas kuģu, uz kuru klāja ir rāmja traļi, kuru linuma acu izmērs ir vienāds vai lielāks par 80 mm, nodošanu metāllūžņos 2002. un 2003. gadā.
            
         
               (5)
            
            
               Ņemot vērā iesniegtos datus, Dānijai un Apvienotajai Karalistei piešķir papildu dienas attiecībā uz tādu zvejas kuģu atrašanos jūrā, uz kuru klāja ir Regulas (EK) Nr. 2287/2003 V pielikuma 4. punkta a) un b) apakšpunktā minētie zvejas rīki,
            
         IR PIEŅĒMUSI ŠO LĒMUMU.
   1. pants
   Attiecībā uz Regulas (EK) Nr. 2287/2003 V pielikuma 6. punkta a) apakšpunktā norādīto dienu skaitu, vienā kalendārajā mēnesī tiek piešķirtas papildu dienas attiecībā uz tādu zvejas kuģu atrašanos jūrā, uz kuru klāja ir grunts traļi, vadi vai līdzīgi velkamie zvejas rīki, kuru linuma acu izmērs ir vienāds vai lielāks par 100 mm, izņemot rāmja traļus, sekojoši:
   
               a)
            
            
               Dānijai – trīs dienas,
            
         
               b)
            
            
               Apvienotajai Karalistei – piecas dienas.
            
         2. pants
   Attiecībā uz Regulas (EK) Nr. 2287/2003 V pielikuma 6. punkta a) apakšpunktā norādīto dienu skaitu, vienā kalendārajā mēnesī Apvienotajai Karalistei tiek piešķirtas divas papildu dienas attiecībā uz tādu zvejas kuģu atrašanos jūrā, uz kuru klāja ir rāmja traļi, kuru linuma acu izmērs ir vienāds vai lielāks par 80 mm.
   3. pants
   Šis lēmums ir adresēts Dānijas Karalistei un Lielbritānijas un Ziemeļīrijas Apvienotajai Karalistei.
   
      Briselē, 2004. gada 9. septembrī
      
         
            Komisijas vārdā —
         
         
            Komisijas loceklis
         
         Franz FISCHLER
         
      
   
   
      (1)  OV L 344, 31.12.2003., 1. lpp. Regulā jaunākie grozījumi izdarīti ar Komisijas Regulu (EK) Nr. 1645/2004 (OV L 296, 21.9.2004., 3. lpp.).